# Jurnalul Oficial C 40/2022

| | ISSN 1977-1029 |
| --- | --- |
| Jurnalul Oficial
  al Uniunii Europene | C 40 |
| | |
| Ediţia în limba română | Comunicări şi informări | Anul 6526 ianuarie 2022 |

ISSN 1977-1029

Jurnalul Oficial

al Uniunii Europene

C 40

Ediţia în limba română

Comunicări şi informări

Anul 6526 ianuarie 2022

---

| Cuprins | Pagina |
| --- | --- |
| | V   Anunțuri |
| | PROCEDURI REFERITOARE LA PUNEREA ÎN APLICARE A POLITICII COMERCIALE COMUNE |
| | Comisia Europeană |
| 2022/C 40/01 | Aviz de deschidere a unei reexaminări efectuate în perspectiva expirării măsurilor antidumping aplicabile importurilor de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan | 1 |
| | PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI |
| | Comisia Europeană |
| 2022/C 40/02 | Notificare prealabilă a unei concentrări (Cazul M.10569 – KKR / GIP / CYRUSONE) – Caz care poate face obiectul procedurii simplificate (
  1
  ) | 14 |
| | ALTE ACTE |
| | Comisia Europeană |
| 2022/C 40/03 | Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare | 16 |
| 2022/C 40/04 | Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei | 20 |

Cuprins

Pagina

V   Anunțuri

PROCEDURI REFERITOARE LA PUNEREA ÎN APLICARE A POLITICII COMERCIALE COMUNE

Comisia Europeană

2022/C 40/01

Aviz de deschidere a unei reexaminări efectuate în perspectiva expirării măsurilor antidumping aplicabile importurilor de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan

1

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

2022/C 40/02

Notificare prealabilă a unei concentrări (Cazul M.10569 – KKR / GIP / CYRUSONE) – Caz care poate face obiectul procedurii simplificate (
  1
  )

1

14

ALTE ACTE

Comisia Europeană

2022/C 40/03

Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

16

2022/C 40/04

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

20

---

| | |
| --- | --- |
| | (1)   Text cu relevanță pentru SEE. |

---

(1)   Text cu relevanță pentru SEE.

1

| RO | |
| --- | --- |

RO

---

V Anunțuri

PROCEDURI REFERITOARE LA PUNEREA ÎN APLICARE A POLITICII COMERCIALE COMUNE

Comisia Europeană

| 26.1.2022 | RO | Jurnalul Oficial al Uniunii Europene | C 40/1 |
| --- | --- | --- | --- |

26.1.2022

RO

Jurnalul Oficial al Uniunii Europene

C 40/1

---

Aviz de deschidere a unei reexaminări efectuate în perspectiva expirării măsurilor antidumping aplicabile importurilor de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan

(2022/C 40/01)

În urma publicării unui aviz de expirare iminentă (1) a măsurilor antidumping în vigoare aplicate importurilor de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan („țările în cauză”), Comisia Europeană („Comisia”) a primit o cerere de reexaminare în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (2) („regulamentul de bază”).

1.   Cererea de reexaminare

Cererea a fost depusă la 26 octombrie 2021 de Comitetul de apărare a industriei accesoriilor din oțel inoxidabil pentru sudat cap la cap din Uniunea Europeană (denumit în continuare „solicitantul”), în numele industriei Uniunii producătoare de anumite accesorii de țevărie pentru sudat cap la cap, din oțel inoxidabil, chiar finisate, în sensul articolului 5 alineatul (4) din regulamentul de bază.

O versiune a cererii accesibilă publicului și analiza gradului de susținere a cererii de către producătorii din Uniune sunt disponibile în dosarul destinat consultării de către părțile interesate. Punctul 5.6 din prezentul aviz oferă informații privind accesul părților interesate la dosar.

2.   Produsul care face obiectul reexaminării

Produsul care face obiectul prezentei reexaminări este reprezentat de accesorii de țevărie pentru sudat cap la cap, din tipuri de oțel inoxidabil austenitic de diferite calități, care corespund tipurilor AISI 304, 304L, 316, 316L, 316Ti, 321 și 321H și echivalentelor acestora în celelalte norme, cu un diametru exterior de maximum 406,4 mm și cu o grosime a peretelui care nu depășește 16 mm, cu o valoare medie a rugozității (Ra) suprafeței interioare de cel puțin 0,8 micrometri, fără flanșe, chiar finisate, originare din Republica Populară Chineză (RPC) și Taiwan („produsul care face obiectul reexaminării”), încadrate în prezent la codurile NC ex 7307 23 10 și ex 7307 23 90 (codurile Taric 7307231015, 7307231025, 7307239015, 7307239025). Codurile NC și TARIC sunt menționate numai cu titlu informativ.

3.   Măsurile existente

Măsurile aflate în prezent în vigoare constau într-o taxă antidumping definitivă instituită prin Regulamentul de punere în aplicare (UE) 2017/141 al Comisiei (3).

4.   Motivele reexaminării

Cererea se bazează pe faptul că este probabil ca expirarea măsurilor să conducă la continuarea sau la reapariția dumpingului și a prejudiciului pentru industria din Uniune.

4.1.   
  Afirmația privind probabilitatea continuării dumpingului

4.1.1.   Afirmația privind probabilitatea continuării dumpingului din partea RPC

Solicitantul a susținut că nu este adecvat să se utilizeze prețurile și costurile de pe piața internă pentru a stabili probabilitatea continuării dumpingului din partea RPC, din cauza existenței unor distorsiuni semnificative în sensul articolului 2 alineatul (6a) litera (b) din regulamentul de bază.

Pentru a-și susține afirmațiile privind distorsiunile semnificative, solicitantul s-a bazat pe informațiile cuprinse în raportul de țară întocmit de serviciile Comisiei la data de 20 decembrie 2017, care descrie circumstanțele specifice ale pieței din RPC (4). În special, solicitantul a făcut trimitere la distorsiuni precum prezența, în general, a statului și mai precis în sectorul siderurgic (țevile din oțel inoxidabil reprezintă materia primă principală pentru produsul în cauză), precum și la distorsiuni în ceea ce privește terenurile, energia, capitalul și forța de muncă.

În plus, solicitantul s-a bazat pe informații publice, în special pe un raport al Camerei de Comerț a Uniunii Europene din China (5), pe un raport al OCDE (6), pe raportul ministerial al Forumului mondial privind supracapacitatea producției siderurgice (7), pe cel de-al 13-lea plan cincinal al Chinei pentru sectorul siderurgic, și a făcut trimitere la regulamentul care impune o taxă antidumping definitivă la importurile de anumite tuburi și țevi sudate din fier sau oțel nealiat originare din Belarus, Republica Populară Chineză și Rusia ca urmare a unei reexaminări efectuate în perspectiva expirării măsurilor și la regulamentul care impune o taxă antidumping provizorie la importurile de anumite foi și rulouri din oțel inoxidabil laminate la cald originare din Indonezia, Republica Populară Chineză și Taiwan (8).

Ținând cont de informațiile disponibile, Comisia consideră că există elemente de probă suficiente în temeiul articolului 5 alineatul (9) din regulamentul de bază pentru a demonstra că, din cauza distorsiunilor semnificative care afectează prețurile și costurile, utilizarea prețurilor și a costurilor de pe piața internă a RPC este inadecvată, justificând astfel deschiderea unei anchete în baza articolului 2 alineatul (6a) din regulamentul de bază.

Prin urmare, având în vedere articolul 2 alineatul (6a) litera (a) din regulamentul de bază, afirmația privind continuarea dumpingului din partea RPC se bazează pe compararea unei valori normale construite pe baza unor costuri de producție și de vânzare care reflectă prețurile nedistorsionate sau a unor valori de referință dintr-o țară reprezentativă adecvată cu prețul de export (la nivel franco fabrică) al produsului care face obiectul reexaminării provenit din RPC atunci când este vândut la export către Uniune.

Marjele de dumping calculate în acest mod pentru RPC sunt semnificative.

Raportul de țară este inclus în dosarul destinat consultării de către părțile interesate și este disponibil pe site-ul web al DG Comerț (9).

4.1.2.   Afirmația privind probabilitatea continuării dumpingului realizat de Taiwan

În ciuda încercărilor solicitantului de a obține date privind prețurile interne pentru Taiwan, astfel de date nu au fost disponibile. Prin urmare, afirmația privind probabilitatea continuării dumpingului se bazează pe o comparație între o valoare normală construită (costurile de fabricație, costurile de vânzare, cheltuielile administrative și alte costuri generale, precum și profitul) în Taiwan și prețul de export (la nivel franco fabrică) ale produsului care face obiectul reexaminării atunci când este vândut la export către Uniune. Ancheta inițială se bazase, de asemenea, pe o valoare normală construită.

Pe această bază, marjele de dumping calculate sunt semnificative pentru Taiwan.

4.2.   
  Afirmația privind probabilitatea continuării sau reapariției prejudiciului

Solicitantul afirmă că există probabilitatea ca prejudiciul cauzat de RPC și Taiwan să continue. În acest sens, solicitantul a furnizat suficiente elemente de probă din care reiese că importurile produsului care face obiectul reexaminării din țările în cauză s-au menținut la un nivel semnificativ, atât ca valoare absolută, cât și în ceea ce privește cotele de piață.

Elementele de probă furnizate de solicitant arată că situația financiară a industriei Uniunii s-a deteriorat ca urmare a scăderii prețurilor. Solicitantul afirmă că aceasta se datorează importurilor la prețuri mici din țările în cauză.

Fără a aduce atingere celor de mai sus, solicitantul afirmă, de asemenea, că există probabilitatea ca prejudiciul cauzat de Republica Populară Chineză și Taiwan să reapară. În acest sens, solicitantul a furnizat suficiente elemente de probă conform cărora, dacă s-ar permite expirarea măsurilor, este probabil că nivelul actual al importurilor în Uniune de produs care face obiectul reexaminării provenind din Republica Populară Chineză și Taiwan ar crește, având în vedere existența unor capacități neutilizate în Republica Populară Chineză și în Taiwan, precum și nivelul importurilor care au loc deja. În absența măsurilor actuale, au existat dovezi clare atât privind subcotarea prețurilor de vânzare, cât și a prețurilor indicative, în ceea ce privește importurile provenite din ambele țări în cauză în cursul perioadei anchetei de reexaminare utilizate în cererea de reexaminare. Pe această bază, volumul importurilor la prețuri de dumping din țările în cauză, care ar rezulta dacă s-ar permite expirarea măsurilor, ar conduce probabil la reapariția prejudiciului pentru industria din Uniune.

5.   Procedura

Întrucât a stabilit, în urma consultării comitetului înființat prin articolul 15 alineatul (1) din regulamentul de bază, că există suficiente elemente de probă privind probabilitatea de apariție a dumpingului și a prejudiciului care să justifice deschiderea unei reexaminări în perspectiva expirării măsurilor, Comisia deschide, prin prezentul aviz, o reexaminare în conformitate cu articolul 11 alineatul (2) din regulamentul de bază.

Reexaminarea în perspectiva expirării măsurilor va stabili dacă expirarea măsurilor ar putea conduce la continuarea sau la reapariția dumpingului produsului care face obiectul reexaminării originar din Republica Populară Chineză și Taiwan, precum și la continuarea sau reapariția prejudiciului pentru industria din Uniune.

De asemenea, Comisia atrage atenția părților asupra avizului (10) publicat privind consecințele epidemiei de COVID-19 asupra anchetelor antidumping și antisubvenții, care ar putea fi aplicabil prezentei proceduri.

5.1.   
  Perioada anchetei de reexaminare și perioada examinată

Ancheta privind continuarea sau reapariția dumpingului va viza perioada cuprinsă între 1 ianuarie 2021 și 31 decembrie 2021 (denumită în continuare „perioada anchetei de reexaminare”). Examinarea tendințelor relevante pentru evaluarea probabilității unei continuări sau a unei reapariții a prejudiciului va acoperi perioada cuprinsă între 1 ianuarie 2018 și sfârșitul perioadei de anchetă („perioada examinată”).

5.2.   
  Observații privind cererea și deschiderea anchetei

Toate părțile interesate care doresc să prezinte observații cu privire la cerere (inclusiv privind aspectele referitoare la prejudiciu și la legătura de cauzalitate) sau la orice aspecte referitoare la deschiderea anchetei (inclusiv gradul de susținere a cererii) trebuie să le prezinte în termen de 37 de zile de la data publicării prezentului aviz în Jurnalul Oficial al Uniunii Europene (11).

Orice cerere de audiere în legătură cu deschiderea anchetei trebuie să fie depusă în termen de 15 zile de la data publicării prezentului aviz.

5.3.   
  Procedura de stabilire a probabilității continuării dumpingului

În cadrul unei reexaminări efectuate în perspectiva expirării măsurilor, Comisia examinează exporturile realizate către Uniune în perioada anchetei de reexaminare și, indiferent de exporturile către Uniune, analizează dacă, în cazul în care ar expira măsurile, situația societăților care produc și vând produsul care face obiectul reexaminării în țările în cauză este de așa natură încât ar fi probabilă continuarea sau reapariția exporturilor la prețuri de dumping către Uniune.

Prin urmare, toți producătorii (12) produsului care face obiectul reexaminării din țările în cauză, inclusiv cei care nu au cooperat la ancheta care a condus la instituirea măsurilor în vigoare, sunt invitați să participe la ancheta Comisiei.

5.3.1.   Anchetarea producătorilor din țările în cauză

Având în vedere numărul potențial mare de producători din Republica Populară Chineză și din Taiwan implicați în prezenta reexaminare efectuată în perspectiva expirării măsurilor și pentru a finaliza ancheta în termenele prevăzute, Comisia poate limita în mod rezonabil numărul de producători care vor fi anchetați, prin selectarea unui eșantion (acest proces este denumit, de asemenea, „eșantionare”). Eșantionarea se va efectua în conformitate cu articolul 17 din regulamentul de bază.

Pentru a permite Comisiei să decidă dacă eșantionarea este necesară și, în caz afirmativ, să selecteze un eșantion, toți producătorii sau reprezentanții care acționează în numele acestora – inclusiv cei care nu au cooperat la ancheta ce a condus la instituirea măsurilor care fac obiectul prezentei reexaminări – sunt invitați, prin prezentul aviz, să transmită Comisiei informațiile cu privire la societățile lor, în termen de 7 zile de la data publicării prezentului aviz. Aceste informații trebuie furnizate prin intermediul TRON.tdi la următoarea adresă: https://tron.trade.ec.europa.eu/tron/tdi/form/R758_SAMPLING_FORM_FOR_EXPORTING_PRODUCER. Informațiile privind accesul la Tron pot fi găsite la punctele 5.6 și 5.9 de mai jos.

Pentru a obține informațiile pe care le consideră necesare pentru selectarea eșantionului de producători din țările în cauză, Comisia va contacta, de asemenea, autoritățile din țările în cauză și poate contacta orice asociație de producători cunoscută din țările respective.

Dacă este necesar să se constituie un eșantion, producătorii vor fi selectați pe baza celui mai mare volum reprezentativ de producție, de vânzări sau de exporturi care poate fi examinat în mod rezonabil în timpul aflat la dispoziție. Comisia va informa toți producătorii cunoscuți din țările în cauză, autoritățile din țările în cauză și asociațiile de producători, prin intermediul autorităților din țările în cauză, dacă este cazul, cu privire la societățile selectate pentru a fi incluse în eșantion.

De îndată ce Comisia va fi primit informațiile necesare pentru a selecta un eșantion de producători, ea va informa părțile interesate cu privire la decizia sa de a le include sau nu în eșantion. Producătorii incluși în eșantion vor trebui să transmită un chestionar completat în termen de 30 de zile de la data notificării deciziei includerii lor în eșantion, cu excepția cazului în care se prevede altfel.

Comisia va adăuga o notă la dosarul destinat consultării de către părțile interesate care va reflecta selectarea eșantionului. Eventualele observații cu privire la selectarea eșantionului trebuie să fie primite în termen de 3 zile de la data notificării deciziei privind eșantionul.

O copie a chestionarului destinat producătorilor din țările în cauză este inclusă în dosarul destinat consultării de către părțile interesate și este disponibilă pe site-ul DG Comerț: https://trade.ec.europa.eu/tdi/case_details.cfm?id=2574.

Fără a aduce atingere posibilei aplicări a articolului 18 din regulamentul de bază, societățile care au fost de acord cu eventuala lor includere în eșantion, dar care nu sunt selectate pentru a face parte din acesta, vor fi considerate a fi cooperante.

5.3.2.   Procedura suplimentară în ceea ce privește RPC, care face obiectul unor distorsiuni semnificative

În conformitate cu dispozițiile prezentului aviz, toate părțile interesate sunt invitate să își prezinte punctele de vedere, să transmită informații și să furnizeze elemente de probă privind aplicarea articolului 2 alineatul (6a) din regulamentul de bază. Cu excepția cazului în care se prevede altfel, informațiile respective și elementele de probă în sprijinul acestora trebuie să parvină Comisiei în termen de 37 de zile de la data publicării prezentului aviz.

În special, Comisia invită toate părțile interesate să își prezinte punctele de vedere cu privire la factorii de producție și la codurile Sistemului armonizat (SA) menționate în cerere, să propună una sau mai multe țări reprezentative adecvate și să precizeze identitatea producătorilor produsului care face obiectul anchetei din țările respective. Informațiile respective și elementele de probă în sprijinul acestora trebuie să parvină Comisiei în termen de 15 zile de la data publicării prezentului aviz.

În temeiul articolului 2 alineatul (6a) litera (e) din regulamentul de bază, la scurt timp după deschiderea anchetei, prin intermediul unei note adăugate la dosarul destinat consultării de către părțile interesate, Comisia va informa părțile implicate în anchetă în legătură cu sursele relevante de care intenționează să se folosească în scopul stabilirii valorii normale din RPC în temeiul articolului 2 alineatul (6a) din regulamentul de bază. Aceasta va include toate sursele, inclusiv selectarea, dacă este cazul, a unei țări terțe reprezentative adecvate. Părțile implicate în anchetă au la dispoziție, pentru a prezenta observații, 10 zile de la data adăugării notei respective la dosarul în cauză.

Potrivit informațiilor de care dispune Comisia, Thailanda este o posibilă țară terță reprezentativă pentru RPC în acest caz. În scopul selectării finale a țării terțe reprezentative adecvate, Comisia va examina dacă există țări cu un nivel de dezvoltare economică asemănător celui din RPC, în care există producție și vânzări ale produsului ce face obiectul reexaminării și în care datele relevante sunt ușor accesibile. În cazul în care există mai multe astfel de țări, se va acorda preferință, dacă este cazul, țărilor cu un nivel adecvat de protecție socială și a mediului.

În ceea ce privește sursele relevante, Comisia invită toți producătorii din RPC să furnizeze informații cu privire la materialele (brute și prelucrate) și energia utilizate la fabricarea produsului care face obiectul reexaminării în termen de 15 zile de la data publicării prezentului aviz. Aceste informații trebuie furnizate prin intermediul TRON.tdi la următoarea adresă: https://tron.trade.ec.europa.eu/tron/tdi/form/R758_INFO_ON_INPUTS_FOR_EXPORTING_PRODUCER_FORM. Informațiile privind accesul la Tron pot fi găsite la punctele 5.6 și 5.9 de mai jos.

În plus, informațiile faptice pentru evaluarea costurilor și a prețurilor în conformitate cu articolul 2 alineatul (6a) litera (a) din regulamentul de bază trebuie depuse în termen de 65 de zile de la data publicării prezentului aviz. Aceste informații faptice ar trebui să provină exclusiv din surse disponibile în mod public.

În vederea obținerii informațiilor pe care le consideră necesare pentru ancheta sa referitoare la presupusele distorsiuni semnificative în sensul articolului 2 alineatul (6a) litera (b) din regulamentul de bază, Comisia va pune, de asemenea, un chestionar la dispoziția guvernului RPC.

5.3.3.   Anchetarea importatorilor neafiliați (13) (14)

Importatorii neafiliați ai produsului care face obiectul reexaminării din țările în cauză în Uniune, inclusiv cei care nu au cooperat la ancheta care a condus la instituirea măsurilor în vigoare, sunt invitați să participe la prezenta anchetă.

Având în vedere numărul potențial mare de importatori neafiliați implicați în prezenta reexaminare efectuată în perspectiva expirării măsurilor și pentru a finaliza ancheta în termenele prevăzute, Comisia poate limita la un număr rezonabil importatorii neafiliați care urmează să fie anchetați, prin selectarea unui eșantion (acest proces este cunoscut și ca „eșantionare”). Eșantionarea se va efectua în conformitate cu articolul 17 din regulamentul de bază.

Pentru a permite Comisiei să decidă dacă eșantionarea este necesară și, în caz afirmativ, să selecteze un eșantion, toți importatorii neafiliați sau reprezentanții care acționează în numele acestora, inclusiv cei care nu au cooperat la ancheta care a condus la instituirea măsurilor care fac obiectul prezentei reexaminări, sunt invitați, prin prezentul aviz, să se facă cunoscuți Comisiei. Părțile respective trebuie să se facă cunoscute în termen de 7 zile de la data publicării prezentului aviz, furnizând Comisiei informațiile solicitate în anexa la prezentul aviz, referitoare la societatea (societățile) lor.

Pentru a obține informațiile pe care le consideră necesare pentru selectarea eșantionului de importatori neafiliați, Comisia poate contacta, de asemenea, orice asociații de importatori cunoscute.

Dacă este necesar să se constituie un eșantion, importatorii pot fi selectați pe baza celui mai mare volum reprezentativ de vânzări în Uniune ale produsului care face obiectul reexaminării provenit din țările în cauză care poate fi examinat în mod rezonabil în timpul aflat la dispoziție. Comisia va informa toți importatorii neafiliați cunoscuți și toate asociațiile de importatori cunoscute cu privire la societățile selectate pentru a fi incluse în eșantion.

Comisia va adăuga, de asemenea, o notă la dosarul destinat consultării de către părțile interesate care va reflecta selectarea eșantionului. Eventualele observații cu privire la selectarea eșantionului trebuie să fie primite în termen de 3 zile de la data notificării deciziei privind eșantionul.

În vederea obținerii informațiilor pe care le consideră necesare pentru ancheta sa, Comisia va pune chestionare la dispoziția importatorilor neafiliați incluși în eșantion. Părțile respective trebuie să transmită un chestionar completat în termen de 30 de zile de la data notificării selectării eșantionului, cu excepția cazului în care se prevede altfel.

O copie a chestionarului destinat importatorilor neafiliați este disponibilă în dosarul destinat consultării de către părțile interesate și pe site-ul de internet al DG Comerț: https://trade.ec.europa.eu/tdi/case_details.cfm?id=2574.

5.4.   
  Procedura de stabilire a probabilității continuării sau reapariției prejudiciului

Pentru a stabili dacă există probabilitatea unei continuări sau a unei reapariții a prejudiciului pentru industria din Uniune, Comisia invită producătorii din Uniune ai produsului care face obiectul reexaminării să participe la anchetă.

5.4.1.   Anchetarea producătorilor din Uniune

Având în vedere numărul mare de producători din Uniune implicați în prezenta reexaminare efectuată în perspectiva expirării măsurilor și pentru a finaliza ancheta în termenele prevăzute, Comisia a decis să limiteze la un număr rezonabil producătorii din Uniune care urmează să fie anchetați, prin constituirea unui eșantion (acest proces este denumit, de asemenea, „eșantionare”). Eșantionarea se efectuează în conformitate cu articolul 17 din regulamentul de bază.

Comisia a constituit în mod provizoriu un eșantion de producători din Uniune. Detaliile sunt disponibile în dosarul destinat consultării de către părțile interesate.

Părțile interesate sunt invitate să formuleze observații cu privire la eșantionul provizoriu. În plus, dacă sunt de părere că există motive pentru care ar trebui să fie incluși în eșantion, alți producători din Uniune sau reprezentanți care acționează în numele lor, inclusiv producătorii din Uniune care nu au cooperat la ancheta ce a condus la instituirea măsurilor în vigoare, trebuie să contacteze Comisia în termen de 7 zile de la data publicării prezentului aviz. Toate observațiile referitoare la eșantionul provizoriu trebuie să fie primite în termen de 7 zile de la data publicării prezentului aviz, cu excepția cazului în care se prevede altfel.

Comisia va informa toți producătorii cunoscuți din Uniune și/sau asociațiile de producători din Uniune cu privire la societățile selectate în final pentru a face parte din eșantion.

Producătorii din Uniune incluși în eșantion vor trebui să transmită un chestionar completat în termen de 30 de zile de la data notificării deciziei includerii lor în eșantion, cu excepția cazului în care se prevede altfel.

O copie a chestionarului pentru producătorii din Uniune este inclusă în dosarul destinat consultării de către părțile interesate și este disponibilă pe site-ul DG Comerț: https://trade.ec.europa.eu/tdi/case_details.cfm?id=2574

5.5.   
  Procedura de evaluare a interesului Uniunii

În cazul în care se confirmă probabilitatea continuării sau reapariției dumpingului și a prejudiciului, se va decide, în temeiul articolului 21 din regulamentul de bază, dacă menținerea măsurilor antidumping nu ar fi în interesul Uniunii.

Producătorii din Uniune, importatorii și asociațiile lor reprezentative, utilizatorii și asociațiile lor reprezentative, sindicatele, precum și organizațiile reprezentative ale consumatorilor sunt invitate să furnizeze Comisiei informații privind interesul Uniunii.

Informațiile referitoare la evaluarea interesului Uniunii trebuie transmise în termen de 37 de zile de la data publicării prezentului aviz, cu excepția cazului în care se prevede altfel. Aceste informații pot fi furnizate fie într-un format la alegere, fie prin completarea chestionarului pregătit de Comisie.

O copie a chestionarelor, inclusiv a chestionarului pentru utilizatorii produsului care face obiectul reexaminării, este inclusă în dosarul destinat consultării de către părțile interesate și este disponibilă pe site-ul DG Comerț: https://trade.ec.europa.eu/tdi/case_details.cfm?id=2574.

În orice caz, informațiile transmise în temeiul articolului 21 vor fi luate în considerare numai dacă sunt susținute, la momentul transmiterii lor, de elemente de probă concrete care să dovedească validitatea acestora.

5.6.   
  Părțile interesate

Pentru a participa la anchetă, părțile interesate, precum producătorii din țările în cauză, producătorii din Uniune, importatorii și asociațiile lor reprezentative, utilizatorii și asociațiile lor reprezentative, sindicatele, precum și organizațiile reprezentative ale consumatorilor trebuie să demonstreze mai întâi că există o legătură obiectivă între activitățile lor și produsul care face obiectul reexaminării.

Producătorii din țările în cauză, producătorii din Uniune, importatorii și asociațiile reprezentative care au oferit informații în conformitate cu procedurile descrise la punctele 5.3.1, 5.3.3 și 5.4.1 vor fi considerați ca fiind părți interesate în cazul în care există o legătură obiectivă între activitățile pe care le desfășoară și produsul care face obiectul reexaminării.

Alte părți vor putea să participe la anchetă în calitate de părți interesate din momentul în care se fac cunoscute, cu condiția să existe o legătură obiectivă între activitățile pe care le desfășoară și produsul care face obiectul reexaminării. Faptul de a fi considerat o parte interesată nu aduce atingere aplicării articolului 18 din regulamentul de bază.

Accesul la dosarul destinat consultării de către părțile interesate se face prin intermediul Tron.tdi la următoarea adresă: https://tron.trade.ec.europa.eu/tron/TDI. Vă rugăm să urmați instrucțiunile de pe pagina respectivă pentru a avea acces (15).

5.7.   
  Alte informații prezentate în scris

Toate părțile interesate sunt invitate să își prezinte punctele de vedere, să transmită informații și să furnizeze elemente de probă în sprijinul acestora, în condițiile stabilite în prezentul aviz. Cu excepția cazului în care se prevede altfel, informațiile respective și elementele de probă în sprijinul acestora trebuie să parvină Comisiei în termen de 37 de zile de la data publicării prezentului aviz.

5.8.   
  Posibilitatea audierii de către serviciile Comisiei responsabile cu ancheta

Toate părțile interesate pot solicita să fie audiate de serviciile Comisiei responsabile cu ancheta. Orice solicitare de audiere trebuie să fie formulată în scris și să precizeze motivele pe care se bazează cererea, precum și un rezumat al aspectelor pe care partea interesată dorește să le discute în timpul audierii. Audierea va fi limitată la aspectele pe care părțile interesate le-au semnalat în scris în prealabil.

În principiu, audierile nu vor fi utilizate pentru a prezenta informații concrete care nu sunt incluse încă în dosar. Cu toate acestea, în interesul unei bune gestionări și pentru a permite serviciilor Comisiei să progreseze în cadrul anchetei, părțile interesate pot primi îndrumări cu privire la oferirea de noi informații concrete în urma unei audieri.

5.9.   
  Instrucțiuni pentru transmiterea de informații în scris și pentru trimiterea chestionarelor completate și a corespondenței

Informațiile transmise Comisiei în scopul desfășurării anchetelor de apărare comercială trebuie să nu facă obiectul unor drepturi de autor. Înainte de transmiterea la Comisie a unor informații și/sau a unor date care fac obiectul drepturilor de autor ale unor părți terțe, părțile interesate trebuie să solicite autorizarea specifică din partea deținătorului drepturilor de autor care să permită în mod explicit Comisiei: (a) să utilizeze informațiile și datele în scopul prezentei proceduri de apărare comercială și (b) să furnizeze informațiile și/sau datele părților interesate de prezenta anchetă, într-o formă care să le permită să-și exercite dreptul la apărare.

Toate informațiile prezentate în scris, inclusiv cele solicitate prin prezentul aviz, chestionarele completate și corespondența furnizate de părțile interesate cu titlu confidențial trebuie să poarte mențiunea Sensitive („cu caracter sensibil”) (16). Părțile care furnizează informații pe parcursul prezentei anchete sunt invitate să ofere motive pentru solicitarea unui tratament confidențial.

Părțile care transmit informații cu mențiunea Sensitive trebuie să furnizeze rezumate cu caracter neconfidențial ale acestora, în temeiul articolului 19 alineatul (2) din regulamentul de bază, care vor purta mențiunea For inspection by interested parties (versiune destinată consultării de către părțile interesate). Aceste rezumate trebuie să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial. Dacă o parte care furnizează informații confidențiale nu prezintă motive întemeiate pentru solicitarea unui tratament confidențial sau nu furnizează un rezumat neconfidențial al acestora în formatul și de calitatea solicitate, Comisia poate să nu ia în considerare respectivele informații, cu excepția cazului în care se poate demonstra în mod convingător, utilizând surse adecvate, că informațiile sunt corecte.

Părțile interesate sunt invitate să prezinte toate documentele și cererile prin intermediul TRON.tdi (https://tron.trade.ec.europa.eu/tron/TDI) inclusiv împuternicirile și fișele de certificare scanate. Prin utilizarea TRON.tdi sau a e-mailului, părțile interesate își exprimă acordul cu privire la normele aplicabile transmiterii informațiilor pe cale electronică, conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul Direcției Generale Comerț: http://trade.ec.europa.eu/doclib/docs/2011/june/tradoc_148003.pdf. Părțile interesate trebuie să își indice numele, adresa, numărul de telefon și o adresă de e-mail valabilă și trebuie să se asigure că adresa de e-mail furnizată este o adresă de e-mail oficială funcțională, care este verificată zilnic. După comunicarea datelor de contact, Comisia va comunica cu părțile interesate doar prin TRON.tdi sau prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau cu excepția cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile transmiterii prin TRON.tdi și prin e-mail, părțile interesate sunt invitate să consulte instrucțiunile sus-menționate privind comunicarea cu părțile interesate.

Adresa de corespondență a Comisiei este următoarea:

| Comisia Europeană |
| --- |
| Direcția Generală Comerț |
| Direcția G |
| Birou: CHAR 04/039 |
| 1049 Bruxelles/Brussel |
| BELGIQUE/BELGIË |

Comisia Europeană

Direcția Generală Comerț

Direcția G

Birou: CHAR 04/039

1049 Bruxelles/Brussel

BELGIQUE/BELGIË

TRON. tdi: https://tron.trade.ec.europa.eu/tron/tdi

E-mail:

Pentru aspecte legate de dumping realizat de RPC: TRADE-R758-SSTPF-DUMPING-CHINA@ec.europa.eu

Pentru aspecte legate de dumping realizat de Taiwan: TRADE-R758-SSTPF-DUMPING-TAIWAN@ec.europa.eu

Pentru aspecte legate de prejudiciu și de interesul Uniunii: TRADE-R758-SSTPF-INJURY@ec.europa.eu

6.   Calendarul anchetei

Ancheta se încheie, în mod normal, în termen de 12 luni și, în orice caz, nu mai târziu de 15 luni de la data publicării prezentului aviz, în conformitate cu articolul 11 alineatul (5) din regulamentul de bază.

7.   Transmiterea informațiilor

Ca regulă generală, părțile interesate pot să transmită informații doar în termenele specificate în secțiunea 5 din prezentul aviz.

Pentru a finaliza ancheta în termenele obligatorii, Comisia nu va accepta contribuții de la părțile interesate după expirarea termenului pentru prezentarea observațiilor cu privire la comunicarea constatărilor finale sau, dacă este cazul, după expirarea termenului pentru prezentarea observațiilor cu privire la comunicarea constatărilor finale suplimentare.

8.   Posibilitatea de a prezenta observații cu privire la informațiile transmise de alte părți

Pentru a se garanta drepturile la apărare, părțile interesate ar trebui să aibă posibilitatea de a prezenta observații cu privire la informațiile transmise de alte părți interesate. Atunci când fac acest lucru, părțile interesate se pot referi numai la aspectele semnalate în contribuțiile celorlalte părți interesate și nu pot semnala aspecte noi.

Observațiile cu privire la informațiile furnizate de alte părți interesate ca răspuns la comunicarea constatărilor definitive trebuie prezentate în termen de 5 zile de la termenul pentru prezentarea observațiilor privind constatările definitive, cu excepția cazului în care se prevede altfel. În cazul în care există o comunicare a constatărilor finale suplimentară, observațiile privind informațiile transmise de alte părți interesate ca răspuns la această comunicare suplimentară trebuie să aibă loc în termen de 1 zi de la termenul pentru prezentarea observațiilor privind această comunicare suplimentară, cu excepția cazului în care se prevede altfel.

Calendarul stabilit nu aduce atingere dreptului Comisiei de a solicita informații suplimentare de la părțile interesate în cazuri justificate în mod corespunzător.

9.   Prelungirea termenelor specificate în prezentul aviz

La cererea părților interesate care prezintă un motiv întemeiat în acest sens, se pot acorda prelungiri ale termenelor prevăzute în prezentul aviz.

Orice prelungire a termenelor prevăzute în prezentul aviz trebuie să fie solicitată numai în circumstanțe excepționale și va fi acordată doar dacă este justificată în mod corespunzător. În orice caz, orice prelungire a termenului de răspuns la chestionare va fi limitată, în mod normal, la 3 zile și, ca regulă generală, nu va depăși 7 zile. În ceea ce privește termenele pentru transmiterea altor informații specificate în avizul de deschidere, prelungirile se vor limita la 3 zile, cu excepția cazului în care se demonstrează existența unor circumstanțe excepționale.

10.   Lipsa cooperării

În cazul în care o parte interesată nu permite accesul la informațiile necesare, nu le furnizează în termenele prevăzute sau obstrucționează în mod semnificativ ancheta, se pot stabili constatări pozitive sau negative, pe baza datelor disponibile, în conformitate cu articolul 18 din regulamentul de bază.

În cazul în care se constată că o parte interesată a furnizat informații false sau înșelătoare, informațiile pot să nu fie luate în considerare și se pot utiliza datele disponibile.

Dacă o parte interesată nu cooperează sau cooperează doar parțial și, în consecință, constatările se bazează pe datele disponibile, în conformitate cu articolul 18 din regulamentul de bază, rezultatul ar putea fi mai puțin favorabil respectivei părți decât dacă aceasta ar fi cooperat.

Faptul că nu se oferă un răspuns pe suport electronic nu este considerat un refuz de a coopera, cu condiția ca partea interesată respectivă să demonstreze că prezentarea unui răspuns în forma cerută ar antrena sarcini sau costuri suplimentare nerezonabile. Partea interesată trebuie să contacteze imediat Comisia în acest sens.

11.   Consilierul-auditor

Părțile interesate pot solicita intervenția consilierului-auditor pentru proceduri comerciale. Consilierul-auditor examinează cererile de acces la dosar, litigiile privind confidențialitatea documentelor, cererile de prelungire a termenelor și orice alte cereri privind drepturile la apărare ale părților interesate și ale terților care ar putea să apară în cursul procedurii.

Consilierul-auditor poate organiza audieri și poate acționa ca mediator între partea sau părțile interesate și serviciile Comisiei, pentru a asigura exercitarea deplină a drepturilor la apărare ale părților interesate. Cererile de audiere adresate consilierului-auditor trebuie să fie formulate în scris și să precizeze motivele pe care se bazează. Consilierul-auditor va examina motivele care stau la baza cererilor. Aceste audieri trebuie să aibă loc doar dacă problemele nu au fost soluționate cu serviciile Comisiei în timp util.

Orice cerere trebuie să fie transmisă în timp util și cu promptitudine, pentru a nu se pune în pericol buna desfășurare a procedurii. În acest sens, părțile interesate trebuie să solicite intervenția consilierului-auditor în cel mai scurt timp posibil de la producerea evenimentului care justifică o astfel de intervenție. În cazul în care cererile de audiere sunt prezentate în afara termenelor aplicabile, consilierul-auditor va examina, de asemenea, motivele întârzierii, natura problemelor semnalate și impactul pe care îl au aceste probleme asupra drepturilor la apărare, având în vedere interesele de a se asigura buna administrare și finalizarea la timp a anchetei.

Pentru mai multe informații și date de contact, părțile interesate pot consulta paginile dedicate consilierului-auditor de pe site-ul web al DG Comerț: http://ec.europa.eu/trade/trade-policy-and-you/contacts/hearing-officer/.

12.   Posibilitatea de a solicita o reexaminare în temeiul articolului 11 alineatul (3) din regulamentul de bază

Întrucât prezenta reexaminare efectuată în perspectiva expirării măsurilor este deschisă în conformitate cu dispozițiile articolului 11 alineatul (2) din regulamentul de bază, constatările sale nu vor conduce la modificarea măsurilor existente, ci la abrogarea sau menținerea acestora în conformitate cu articolul 11 alineatul (6) din regulamentul de bază.

Dacă oricare dintre părțile interesate consideră că este necesară o reexaminare a măsurilor pentru a permite o eventuală modificare a acestora, partea respectivă poate solicita o reexaminare în temeiul articolului 11 alineatul (3) din regulamentul de bază.

Părțile care doresc să solicite o astfel de reexaminare, care ar urma să se desfășoare independent de reexaminarea efectuată în perspectiva expirării măsurilor menționată în prezentul aviz, pot contacta Comisia la adresa indicată mai sus.

13.   Prelucrarea datelor cu caracter personal

Toate datele cu caracter personal colectate pe parcursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (17).

Pe site-ul web al DG Comerț este disponibil un aviz privind protecția datelor care informează toate persoanele cu privire la prelucrarea datelor cu caracter personal în cadrul activităților de apărare comercială ale Comisiei: http://ec.europa.eu/trade/policy/accessing- markets/trade-defence/

---

(1)  JO C 168, 5.5.2021, p. 5.

(2)  JO L 176, 30.6.2016, p. 21.

(3)  Regulamentul de punere în aplicare (UE) 2017/141 al Comisiei din 26 ianuarie 2017 de instituire a unor taxe antidumping definitive la importurile de anumite accesorii de țevărie pentru sudat cap la cap, din oțel inoxidabil, chiar finisate, originare din Republica Populară Chineză și Taiwan (JO L 22, 27.1.2017, p. 14).

(4)  Documentul de lucru al serviciilor Comisiei intitulat „Commission Staff Working Document on Significant Distortions in the Economy of the People’s Republic of China for the Purposes of Trade Defence Investigations” („Document de lucru al serviciilor Comisiei privind distorsiunile semnificative din economia Republicii Populare Chineze în scopul anchetelor în materie de apărare comercială”), 20 decembrie 2017, SWD (2017) 483 final/2, disponibil la adresa: https://trade.ec.europa.eu/doclib/docs/2017/december/tradoc_156474.pdf

(5)  Overcapacity in China: an impediment to the Party’s reform agenda

(6)  OECD, Forumul mondial privind supracapacitatea producției siderurgice, What’s the issue?

(7)  Forumul mondial privind supracapacitatea producției siderurgice, Raport ministerial, 20 septembrie 2018.

(8)  Regulamentul de punere în aplicare (UE) 2021/635 al Comisiei din 16 aprilie 2021 de instituire a unei taxe antidumping definitive la importurile de anumite tuburi și țevi sudate din fier sau oțel nealiat originare din Belarus, Republica Populară Chineză și Rusia, ca urmare a unei reexaminări efectuate în perspectiva expirării măsurilor, în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (JO L 132, 19.4.2021, p. 145) și Regulamentul de punere în aplicare (UE) 2020/508 al Comisiei din 7 aprilie 2020 de instituire a unei taxe antidumping provizorii la importurile de anumite foi și rulouri din oțel inoxidabil laminate la cald originare din Indonezia, din Republica Populară Chineză și din Taiwan (JO L 110, 8.4.2020, p. 3).

(9)  Documentele citate în raportul de țară pot fi obținute și pe baza unei cereri justificate corespunzător.

(10)  JO C 86, 16.3.2020, p. 6 (https://eur-lex.europa.eu/legal-content/RO/TXT/?uri=CELEX%3A52020XC0316%2802%29).

(11)  Toate trimiterile la publicarea prezentului aviz sunt trimiteri la publicarea prezentului aviz în Jurnalul Oficial al Uniunii Europene, cu excepția cazului în care se prevede altfel.

(12)  Un producător este orice societate din țările în cauză care produce produsul care face obiectul reexaminării, inclusiv oricare dintre societățile care îi sunt afiliate și care sunt implicate în producția, vânzarea pe piața internă sau exportul produsului care face obiectul examinării.

(13)  În eșantion pot fi incluși doar importatori care nu sunt afiliați unor producători din țara (țările) în cauză. Importatorii afiliați producătorilor trebuie să completeze anexa I la chestionarul destinat producătorilor respectivi. În conformitate cu articolul 127 din Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii, se consideră că două persoane sunt afiliate dacă: (a) una dintre ele face parte din conducerea sau din consiliul de administrație al întreprinderii celeilalte persoane; (b) au calitatea juridică de asociați; (c) una este angajatorul celeilalte; (d) o terță parte posedă, controlează sau deține direct sau indirect 5 % sau mai mult din acțiunile sau părțile emise cu drept de vot de ambele persoane; (e) una dintre ele o controlează pe cealaltă în mod direct sau indirect; (f) ambele sunt controlate în mod direct sau indirect de către o terță persoană; (g) împreună, acestea controlează direct sau indirect o terță persoană sau (h) sunt membre ale aceleiași familii (JO L 343, 29.12.2015, p. 558). Se consideră că persoanele sunt membre ale aceleiași familii numai dacă sunt legate prin una dintre următoarele relații: (i) soț și soție, (ii) ascendenți și descendenți, în linie directă de gradul I, (iii) frați și surori (buni, consangvini și uterini), (iv) ascendenți și descendenți, în linie directă de gradul II, (v) unchi sau mătușă și nepot sau nepoată, (vi) socri și ginere sau noră, (vii) cumnați și cumnate. În conformitate cu articolul 5 punctul 4 din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii, „persoană” înseamnă o persoană fizică, o persoană juridică sau orice asociere de persoane care nu este persoană juridică, dar care este recunoscută în conformitate cu legislația Uniunii sau cu cea națională ca având capacitatea de a încheia acte juridice (JO L 269, 10.10.2013, p. 1).

(14)  Datele furnizate de importatorii neafiliați pot fi utilizate și în legătură cu alte aspecte ale acestei anchete decât stabilirea existenței dumpingului.

(15)  În caz de probleme tehnice, vă rugăm să contactați serviciul de asistență al DG Comerț prin e-mail la adresa: trade-service-desk@ec.europa.eu sau prin Tel. +32 2 297 97 97.

(16)  Un document cu mențiunea Sensitive” este un document considerat confidențial în temeiul articolului 19 din regulamentul de bază și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, acesta este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

(17)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---

ANEXĂ

| ☐ | Versiune cu caracter sensibil |
| --- | --- |
| ☐ | Versiune destinată consultării de către părțile interesate |
| (a se bifa căsuța corespunzătoare) |

☐

Versiune cu caracter sensibil

☐

Versiune destinată consultării de către părțile interesate

(a se bifa căsuța corespunzătoare)

REEXAMINARE EFECTUATĂ ÎN PERSPECTIVA EXPIRĂRII MĂSURILOR ANTIDUMPING APLICABILE IMPORTURILOR DE ANUMITE ACCESORII DE ȚEVĂRIE PENTRU SUDAT CAP LA CAP, DIN OȚEL INOXIDABIL, CHIAR FINISATE, ORIGINARE DIN REPUBLICA POPULARĂ CHINEZĂ ȘI TAIWAN

INFORMAȚII PENTRU SELECTAREA EȘANTIONULUI DE IMPORTATORI NEAFILIAȚI

Prezentul formular este menit să ajute importatorii neafiliați să furnizeze informațiile necesare pentru eșantionare solicitate la punctul 5.3.2 din avizul de deschidere.

Atât versiunea cu caracter sensibil (Sensitive), cât și versiunea destinată consultării de către părțile interesate (For inspection by interested parties) trebuie returnate Comisiei după cum se indică în avizul de deschidere.

1.   IDENTITATE ȘI DATE DE CONTACT

Vă rugăm să furnizați următoarele date cu privire la societatea dumneavoastră:

| Denumirea societății | |
| --- | --- |
| Adresa | |
| Persoana de contact | |
| Adresă de e-mail | |
| Telefon | |

Denumirea societății

Adresa

Persoana de contact

Adresă de e-mail

Telefon

2.   CIFRA DE AFACERI ȘI VOLUMUL VÂNZĂRILOR

Indicați cifra de afaceri totală a societății în euro (EUR), valoarea în euro (EUR) și volumul în tone aferente importurilor în Uniune și revânzărilor pe piața Uniunii după importul din Republica Populară Chineză și din Taiwan, în cursul perioadei anchetei de reexaminare, de produs care face obiectul reexaminării, astfel cum este definit în avizul de deschidere.

| | Tone | Valoarea în euro (EUR) |
| --- | --- | --- |
| Cifra de afaceri totală a societății dumneavoastră, exprimată în euro (EUR) | | |
| Importurile în Uniune de produs care face obiectul reexaminării, originar din Republica Populară Chineză și din Taiwan | | |
| Importurile în Uniune de produs care face obiectul reexaminării (toate originile) | | |
| Revânzările pe piața Uniunii, ulterior importului din Republica Populară Chineză și din Taiwan, ale produselor care fac obiectul reexaminării | | |

Tone

Valoarea în euro (EUR)

Cifra de afaceri totală a societății dumneavoastră, exprimată în euro (EUR)

Importurile în Uniune de produs care face obiectul reexaminării, originar din Republica Populară Chineză și din Taiwan

Importurile în Uniune de produs care face obiectul reexaminării (toate originile)

Revânzările pe piața Uniunii, ulterior importului din Republica Populară Chineză și din Taiwan, ale produselor care fac obiectul reexaminării

3.   ACTIVITĂȚILE SOCIETĂȚII DUMNEAVOASTRĂ ȘI ALE SOCIETĂȚILOR AFILIATE (1)

Vă rugăm să furnizați detalii care descriu exact activitățile societății, precum și ale tuturor societăților afiliate (vă rugăm să le enumerați și să precizați relația cu societatea dvs.) implicate în producția și/sau vânzarea (la export și/sau pe piața internă) a produsului care face obiectul reexaminării. Astfel de activități pot include, fără a se limita la acestea, achiziționarea produsului care face obiectul reexaminării, producerea acestuia în temeiul unor acorduri de subcontractare ori prelucrarea sau comercializarea acestuia.

| Denumirea societății și locul unde este situată | Activități | Relație |
| --- | --- | --- |
| | | |
| | | |
| | | |

Denumirea societății și locul unde este situată

Activități

Relație

4.   ALTE INFORMAȚII

Vă rugăm să furnizați orice alte informații pertinente pe care societatea le consideră utile pentru a ajuta Comisia să selecteze eșantionul.

5.   CERTIFICARE

Prin comunicarea informațiilor de mai sus, societatea își exprimă acordul cu privire la posibilitatea de a fi inclusă în eșantion. Dacă este selectată pentru a fi inclusă în eșantion, societatea va trebui să completeze un chestionar și să accepte o vizită la sediul său pentru verificarea răspunsului dat. Dacă societatea indică faptul că nu este de acord cu o eventuală includere a sa în eșantion, se va considera că nu a cooperat la anchetă. Constatările Comisiei în cazul importatorilor necooperanți se bazează pe datele disponibile, iar rezultatul le poate fi mai puțin favorabil acestor societăți decât dacă ele ar fi cooperat.

Semnătura reprezentantului autorizat:

Numele și funcția reprezentantului autorizat:

Data:

---

(1)  În conformitate cu articolul 127 din Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii, se consideră că două persoane sunt afiliate dacă: (a) una dintre ele face parte din conducerea sau din consiliul de administrație al întreprinderii celeilalte persoane; (b) au calitatea juridică de asociați; (c) una este angajatorul celeilalte; (d) o terță parte posedă, controlează sau deține direct sau indirect 5 % sau mai mult din acțiunile sau părțile emise cu drept de vot de ambele persoane; (e) una dintre ele o controlează pe cealaltă în mod direct sau indirect; (f) ambele sunt controlate în mod direct sau indirect de către o terță persoană; (g) împreună, acestea controlează direct sau indirect o terță persoană sau (h) sunt membre ale aceleiași familii (JO L 343, 29.12.2015, p. 558). Se consideră că persoanele sunt membre ale aceleiași familii numai dacă sunt legate prin una dintre următoarele relații: (i) soț și soție, (ii) ascendenți și descendenți, în linie directă de gradul I, (iii) frați și surori (buni, consangvini și uterini), (iv) ascendenți și descendenți, în linie directă de gradul II, (v) unchi sau mătușă și nepot sau nepoată, (vi) socri și ginere sau noră, (vii) cumnați și cumnate. În conformitate cu articolul 5 punctul 4 din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii, „persoană” înseamnă o persoană fizică, o persoană juridică sau orice asociere de persoane care nu este persoană juridică, dar care este recunoscută în conformitate cu legislația Uniunii sau cu cea națională ca având capacitatea de a încheia acte juridice (JO L 269, 10.10.2013, p. 1).

---

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

| 26.1.2022 | RO | Jurnalul Oficial al Uniunii Europene | C 40/14 |
| --- | --- | --- | --- |

26.1.2022

RO

Jurnalul Oficial al Uniunii Europene

C 40/14

---

Notificare prealabilă a unei concentrări

(Cazul M.10569 – KKR / GIP / CYRUSONE)

Caz care poate face obiectul procedurii simplificate

(Text cu relevanță pentru SEE)

(2022/C 40/02)

1.

Notificarea vizează următoarele întreprinderi:

| — | KKR & Co. Inc („KKR”, SUA); |
| --- | --- |

—

KKR & Co. Inc („KKR”, SUA);

| — | Global Infrastructure Management, LLC („GIP”, SUA); |
| --- | --- |

—

Global Infrastructure Management, LLC („GIP”, SUA);

| — | CyrusOne, Inc. („CyrusOne”, SUA). |
| --- | --- |

—

CyrusOne, Inc. („CyrusOne”, SUA).

Întreprinderile KKR și GIP dobândesc, în sensul articolului 3 alineatul (1) litera (b) din Regulamentul privind concentrările economice, controlul în comun asupra întregii întreprinderi CyrusOne.

Concentrarea se realizează prin achiziționare de acțiuni.

2.

| — | în cazul întreprinderii KKR: firmă de investiții la nivel mondial care oferă soluții alternative în materie de gestionare a activelor și de piețe de capital, precum și soluții în materie de asigurare; |
| --- | --- |

—

în cazul întreprinderii KKR: firmă de investiții la nivel mondial care oferă soluții alternative în materie de gestionare a activelor și de piețe de capital, precum și soluții în materie de asigurare;

| — | în cazul întreprinderii GIP: administrator independent de fonduri de infrastructură care investește și gestionează active concentrate în principal în sectoarele transporturilor, energiei, deșeurilor și apei. |
| --- | --- |

—

în cazul întreprinderii GIP: administrator independent de fonduri de infrastructură care investește și gestionează active concentrate în principal în sectoarele transporturilor, energiei, deșeurilor și apei.

| — | în cazul întreprinderii CyrusOne: societate de investiții imobiliare care deține, exploatează și dezvoltă proprietăți de tip centre de date pentru întreprinderi, neutre din punct de vedere al furnizorilor de acces la rețea, cu unul sau mai mulți chiriași, din SUA și din Europa. |
| --- | --- |

—

în cazul întreprinderii CyrusOne: societate de investiții imobiliare care deține, exploatează și dezvoltă proprietăți de tip centre de date pentru întreprinderi, neutre din punct de vedere al furnizorilor de acces la rețea, cu unul sau mai mulți chiriași, din SUA și din Europa.

3.

În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr. 139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.

4.

Observațiile trebuie să parvină Comisiei Europene în termen de cel mult 10 zile de la data publicării prezentei. Trebuie menționată întotdeauna următoarea referință:

M.10569 – KKR / GIP / CRUYSONE

Observațiile pot fi trimise Comisiei prin e-mail, prin fax sau prin poștă. Vă rugăm să utilizați datele de contact de mai jos:

E-mail: COMP-MERGER-REGISTRY@ec.europa.eu

Fax +32 22964301

Adresă poștală:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  JO L 24, 29.1.2004, p. 1 („Regulamentul privind concentrările economice”).

1

(2)  JO C 366, 14.12.2013, p. 5.

2

---

ALTE ACTE

Comisia Europeană

| 26.1.2022 | RO | Jurnalul Oficial al Uniunii Europene | C 40/16 |
| --- | --- | --- | --- |

26.1.2022

RO

Jurnalul Oficial al Uniunii Europene

C 40/16

---

Publicarea unei cereri de înregistrare a unei denumiri în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2022/C 40/03)

Prezenta publicare conferă dreptul de opoziție la cererea de înregistrare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1) în termen de trei luni de la data prezentei publicări.

DOCUMENT UNIC

„Wrångebäcksost”

Nr. UE: PDO-SE-02413 – 14 martie 2018

DOP (X) IGP ( )

1.   Denumirea (denumirile) [a (ale) DOP sau IGP]

„Wrångebäcksost”

2.   Statul membru sau țara terță

Suedia

3.   Descrierea produsului agricol sau alimentar

3.1.   Tipul de produs

Clasa 1.3. Brânzeturi

3.2.   Descrierea produsului căruia i se aplică denumirea de la punctul 1

„Wrångebäcksost” este denumirea unei brânze cu pasta semitare fabricată din lapte integral de vacă tratat termic ecologic.

Produsul „Wrångebäcksost” prezintă următoarele caracteristici:

Formă: brânza este cilindrică și are un diametru de 30-45 cm și înălțimea de 10-18 cm.

Greutate: 8-13 kg.

Perioada de maturare: minimum 9 luni.

Suprafața: crustă cu bacterii de mucegai.

Culoare:

Suprafața: portocalie până la ruginie, cu tonuri de brun. Culoarea diferă în funcție de vechime.

Suprafața secțiunii: gălbuie. Culoarea variază în funcție de anotimp și de maturare, de la bej deschis-gălbui până la galben-deschis cu striații portocalii.

Textură: în secțiune, suprafața este compactă, cu găurele din loc în loc.

Consistență: fermă și cremoasă, cu cristale.

Aromă: ușor acidă, cu note animale și de lapte.

Gust: lung și complex, cu gust rezidual lung, elemente de „umami” și note animale, un gust sărat pronunțat și o ușoară dulceață.

Experiență gustativă: fondantă.

Conținut de umiditate: 34-38 %

Conținut de grăsimi: 34-38 %

Conținut de grăsimi în substanța uscată: 55-60 %

Conținut de proteine: 21-24 %

Conținut de sare: 1,7-2,1 %

Acizi carboxilici volatili: 14-27 mmol/kg

Aminoacizi liberi: 32 -46 g/kg

Raportul acid oleic/acid palmitic: 0,8-0,9

3.3.   Hrană pentru animale (doar în cazul produselor de origine animală) și materii prime (doar în cazul produselor prelucrate)

Hrana zilnică a vitelor este elementul-cheie pentru obținerea caracteristicilor tipice ale „Wrångebäcksost”. În perioada estivală, între 15 aprilie și 15 octombrie, vacile trăiesc în aer liber. În această perioadă, hrana constă în principal în iarbă și plante aromatice de pe pășunile din regiunea Guldkroken. Pășunile constau îndeosebi în pajiști cultivate și în unele pășuni naturale.

În perioada în care pe pășuni crește prea puțină iarbă pentru a se asigura suficientă hrană, vacile sunt hrănite cu furaje concentrate constând în iarbă însilozată, paie, cereale [orz (Hordeum vulgare), ovăz (Avena sativa) și grâu (Triticum aestivum)], bob (Vicia faba), turte de rapiță [făcute din semințe de rapiță (Brassica napus)], minerale, sare și piatră-de-var.

Pajiștile sunt semănate cu un amestec de semințe de pajiște [trifoi alb (Trifolium repens), timoftică (Phleum pratense), păiuș de livezi (Festuca pratensis), raigras englezesc (Lolium perenne), păiuș roșu (Festuca rubra), firuță (Poa pratensis), cicoare (Cichorium intybus), chimen (Cuminum cyminum) și pătlagină cu frunze înguste (Plantago lanceolata)], în vreme ce fânețele arabile sunt semănate cu un amestec de semințe care include trifoiul roșu (Trifolium pratense), trifoiul alb (Trifolium repens), lucerna (Medicago sativa), timoftica (Phleum pratense), păiușul de livezi (Festuca pratensis) și raigrasul englezesc (Lolium perenne).

Pajiștea este menținută timp de 6-8 ani, iar fânețele arabile timp de 3-5 ani înainte de replantare. Datorită îndelungatelor perioade în care terenurile sunt lăsate în pârloagă, banca de semințe din sol și semințele purtate de vânt din zonele înveninate germinează. Aceasta înseamnă că compoziția speciilor de pe pajiști și fânețe se schimbă de la un an la altul. Schimbarea este favorizată și de mozaicul tipurilor de sol prezente pe teren și de capacitatea diferită a acestora de a reține apă. În consecință, speciile care cresc pe pajiști, îndeosebi, încep să se asemene treptat cu speciile care se găsesc pe pășunile naturale.

O proporție de cel puțin 85 % din furajele concentrate și nutrețul grosier trebuie fie produsă în aria geografică delimitată. Furajele provenind din afara ariei pot fi utilizate doar în condiții meteorologice extreme care ar putea duce la o penurie de nutreț produs în cadrul fermei.

„Wrångebäcksost” este făcut din lapte de vacă proaspăt integral, nepasteurizat, ecologic, produs în aria menționată la punctul 4. Laptele provine în principal de la vaci din rasele SLB și Bruna elvețiană și din încrucișările lor. Vacile sunt mulse de două ori pe zi. Laptele este refrigerat până la utilizarea pentru obținerea de brânzeturi. Laptele folosit la fabricarea brânzei „Wrångebäcksost” nu poate fi mai vechi de 24 de ore.

Calitatea laptelui, mai degrabă decât rasa vacilor, determină proprietățile brânzei „Wrångebäcksost”. Numărul de spori și bacterii trebuie să fie sub 20 pentru enterococi și, respectiv, sub 50 pentru spori. Conținutul de grăsime și proteine variază între 3,8 și 4,4 % și, respectiv, între 2,9 și 3,3 %, în funcție de anotimp. Iarna se înregistrează cele mai mari valori. La fabricarea produsului „Wrångebäcksost”, raportul grăsime/proteine trebuie să fie de aproximativ 1,15-1,30.

Proporția de acizi grași liberi, precum acidul butiric și acidul capric, care pot face ca brânza să râncezească, trebuie menținută scăzută (3,0-3,5 mmol/10 kg), astfel încât brânza să se poată matura pe perioada îndelungată necesară pentru a se obține caracteristicile tipice ale produsului „Wrångebäcksost”.

La fabricarea brânzei „Wrångebäcksost” este permis doar adaosul de cheag bovin și de culturi starter mezofile. „Wrångebäcksost” nu conține alți aditivi decât sarea de bucătărie (NaCl).

3.4.   Etape specifice ale producției care trebuie să se desfășoare în aria geografică delimitată

Toate etapele, de la pășunat și producția de lapte până la coagulare, trebuie să se desfășoare în aria geografică delimitată menționată la punctul 4.

3.5.   Norme specifice privind felierea, răzuirea, ambalarea etc. ale produsului la care se referă denumirea înregistrată

–

3.6.   Norme specifice privind etichetarea produsului la care se referă denumirea înregistrată

–

4.   Delimitarea concisă a ariei geografice

Aria de producție a „Wrångebäcksost” cuprinde regiunea care se întinde de-a lungul coastei vestice a lacului Vättern, numită în mod tradițional „Guldkroken”. Aceasta cuprinde parohiile Grevbäck, Mofalla, sectorul rural și cel urban din localitatea Hjo și Norra și Södra Fågelås.

5.   Legătura cu aria geografică

Regiunea Guldkroken este o câmpie alungită situată între lacul Vättern în est și masivul Hökensås, o porțiune din șirul de munți Tiveden, în vest. Majoritatea regiunii constă în teren agricol deschis.

Situarea regiunii Guldkroken este relativ propice agriculturii. Masivul Hökensås oferă adăpost de vânturile din vest, iar vecinătatea lacului Vättern, al cincilea lac ca dimensiune din Europa, are un efect de moderare a temperaturii. Acest lucru face ca în Guldkroken temperatura să fie în medie ceva mai ridicată decât în zonele învecinate (aproximativ 6 °C). În mod asemănător, numărul de ore cu soare este mai ridicat și precipitațiile medii sunt mai scăzute (în jur de 500 mm, cu valori maxime în mijlocul și la sfârșitul verii și cu temperaturi minime în mijlocul iernii).

Solul constă într-un mix de tipuri de sol – argilă, nisip fin, siltit, sol nisipos, sol cu mușchi și cernoziom – care creează o varietate de condiții agricole pe parcelele individuale de pajiște și pe fânețele arabile. Apa de șiroire de pe Hökensås, indiferent dacă este vizibilă sau se scurge subteran, contribuie la acest mozaic.

Datorită condițiilor naturale favorabile atât pentru producția de nutreț, cât și pentru producția animalieră, în prezent nutrețul este produs prin practicarea agriculturii extensive în Guldkroken pentru producția ecologică de lapte (aprobată de KRAV), ce constituie baza pentru „Wrångebäcksost”.

La sfârșitul Evului Mediu, în Guldkroken avea loc producția de brânză pentru mânăstirile din Östergötland de la Alvastra și Vadstena. După Reformă, producția de lactate a devenit o activitate eminamente casnică. Brânza a început să fie produsă pentru vânzare la mijlocul secolului XIX. La confluența dintre secolul XIX și secolul XX, în Guldkroken existau aproximativ 15 ferme de producție de lactate. Brânzeturile produse erau adesea cunoscute cu numele fermei de producție. „Wrångebäcksost” este una dintre aceste brânzeturi care era inițial produsă la o fermă de lactate denumită Wrångebäck.

Producția comercială de „Wrångebäcksost” a încetat în anii 1960 și a fost reluată în 2008 sub îndrumarea producătorului de brânză care, în anii 1960, a fost responsabil cu producerea „Wrångebäcksost”. Prin urmare, priceperea în ce privește fabricarea și prelucrarea brânzei, care a fost dobândită de producătorul de brânză de la predecesorul său și a fost transmisă de la un producător de lactate la altul din 1889, poate fi transferată unei noi generații de producători de lactate. „Wrångebäcksost” este în continuare produsă prin metode tradiționale, în conformitate cu rețeta originală.

Brânza se presează sub zer și se maturează la un grad de umiditate de 90-94 %. În primele trei luni, brânza se maturează la 14-15 °C pe etajere din lemn de brad cu granulație compactă. În primele trei săptămâni, bucățile de brânză se întorc zilnic. În acest timp, bucățile de brânză sunt de asemenea spălate zilnic cu o soluție de sare (NaCl) cu concentrație de 5 %, pentru a se favoriza dezvoltarea microorganismelor pe suprafața brânzei și a o proteja de dezvoltarea nedorită a mucegaiului. Bucățile de brânză sunt întoarse și spălate cu o soluție de sare de trei ori pe săptămână pe durata celor două luni care urmează.

Procesul de maturare continuă la 10-11 °C și 90-94 % umiditate. În această perioadă, bucățile de brânză sunt întoarse și spălate cu o soluție de sare o dată pe săptămână.

„Wrångebäcksost” se maturează până ce ajunge la o vechime de cel puțin nouă luni. Greutatea brânzei scade cu aproximativ 12-14 % pe durata maturării.

Spălarea cu o soluție de sare duce la dezvoltarea bacteriilor de mucegai, inclusiv Brevibacterium linens ssp., pe brânză. Multe dintre varietățile acestor bacterii sunt specifice locului și se dezvoltă pe suprafața brânzei. Aceste microorganisme sunt transferate de la o bucată de brânză la alta prin spălarea bucăților mai vechi cu o soluție de sare care este apoi utilizată pentru spălarea bucăților mai noi. Bacteriile de mucegai au un efect puternic asupra aromei și gustului brânzei și sunt foarte importante în timpul procesului de maturare pentru ca brânza să obțină caracteristicile „Wrångebäcksost”.

Caracteristicile produsului „Wrångebäcksost” depind și de capacitatea umană de a utiliza, valorifica și gestiona condițiile naturale din Guldkroken pentru a produce nutreț pentru animale și lapte. Selecția amestecurilor de semințe pentru pajiști și fânețe arabile este adaptată la condițiile de creștere diverse din Guldkroken, la cerințele de certificare ecologică și la nevoia animalelor de lapte de nutreț corespunzător pentru ca acestea să poată produce lapte de calitate superioară care să fie folosit la obținerea „Wrångebäcksost”.

Laptele de calitate superioară, un proces de fabricarea a brânzei controlat în mod adecvat și o strategie de maturare bine adaptată sunt condiții prealabile pentru buna capacitate de maturare și niveluri foarte scăzute de acizi carboxilici volatili care caracterizează „Wrångebäcksost”. Aceleași condiții permit proteoliza și dezaminarea relativ ridicată a argininei care determină formarea aromei intense a „Wrångebäcksost”.

Datorită faptului că animalelor de lapte li se pune la dispoziție nutreț adecvat de înaltă calitate, brânza „Wrångebäcksost” este caracterizată de raportul ideal dintre acidul oleic și acidul palmitic. Raportul dintre acidul oleic și acidul palmitic determină totodată onctuozitatea ce caracterizează produsul „Wrångebäcksost” și proprietatea de a fi „fondant” în urma analizelor senzoriale.

Proprietățile „Wrångebäcksost” diferă în mod distinct de cele ale brânzeturilor europene tradiționale cu pasta semitare fabricate din lapte tratat termic. Caracteristicile sunt rezultatul unui proces de producție bine integrat, de la producția de nutreț până la brânza maturată, bazat pe o tradiție îndelungată de activitate de producător tradițional.

Trimitere la publicarea caietului de sarcini

[articolul 6 alineatul (1) al doilea paragraf din prezentul regulament]

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/2017-01461-34-ansokan_wrangebacksost_2020_06_14.pdf

---

(1)  JO L 343, 14.12.2012, p. 1.

---

| 26.1.2022 | RO | Jurnalul Oficial al Uniunii Europene | C 40/20 |
| --- | --- | --- | --- |

26.1.2022

RO

Jurnalul Oficial al Uniunii Europene

C 40/20

---

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2022/C 40/04)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICARE A UNEI MODIFICĂRI STANDARD CARE VIZEAZĂ DOCUMENTUL UNIC

„Almansa”

PDO-ES-A0044-AM04

Data comunicării: 26 octombrie 2021

DESCRIEREA ȘI JUSTIFICAREA MODIFICĂRII APROBATE

1.   Se aliniază terminologia utilizată pentru parametrul analitic „zahăr rezidual” la legislația în vigoare.

Descriere:

Parametrul analitic „zahăr rezidual” se redenumește „zaharuri totale exprimate ca glucoză și fructoză”, în conformitate cu articolul 20 din Regulamentul de punere în aplicare (UE) 2019/34 al Comisiei din 17 octombrie 2018, care menționează determinarea zaharurilor totale exprimate ca fructoză și glucoză.

Se modifică punctul 2.1 din caietul de sarcini, însă documentul unic nu este afectat.

Aceasta este o modificare standard, deoarece adaptează terminologia utilizată pentru caracteristicile fizice și chimice, dar nu implică nicio modificare a produsului final. Produsul păstrează caracteristicile și profilul descrise în rubrica referitoare la legătură, care rezultă din interacțiunea dintre factorii naturali și umani. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

A fost necesar să se precizeze modul în care este exprimat conținutul de zahăr al vinurilor.

2.   Revizuirea parametrilor analitici

Descriere:

Se aduc următoarele modificări: reducerea acidității și reducerea limitei de culoare pentru vinurile roșii.

De asemenea, tipurile de vin se înlocuiesc cu următoarele: vinuri albe și roze seci, vin roșu sec, vinuri demiseci, demidulci și dulci și vinuri spumante de calitate.

Se modifică punctul 2 din caietul de sarcini și punctul 4 din documentul unic.

Aceasta este o modificare standard, deoarece nu implică nicio modificare a produsului final. Produsul păstrează caracteristicile și profilul descrise în rubrica referitoare la legătură, care rezultă din interacțiunea dintre factorii naturali și umani. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

Reducerea acidității totale cu 0,5 g/l: În ultimii ani, temperaturile medii au crescut, ceea ce a condus la o scădere generală a acidității pentru toate soiurile de struguri. Prin urmare, vinurile prezintă niveluri mai scăzute de aciditate totală, care scad și mai mult în timpul perioadei îndelungate petrecute în butoi, din cauza precipitării sărurilor acidului tartric. Prin urmare, este necesar să se ajusteze parametrii fizico-chimici.

Reducerea limitei minime de culoare pentru vinurile roșii: Diferite soiuri de struguri coexistă în arealul de producție al denumirii de origine „Almansa”. Pe de o parte, Garnacha Tintorera produce în mod natural vinuri cu un potențial de culoare foarte ridicat, în timp ce, pe de altă parte, Monastrell și Garnacha Tinta produc vinuri mai fine, cu o intensitate medie a culorii. În general, în ultimul deceniu, piețele au solicitat vinuri produse dintr-un singur soi, mai fructate, care atrag noi generații de consumatori ce încep să descopere cultura vinului. Oenologii din fiecare cramă trebuie să dispună de instrumentele necesare pentru a produce vinuri apreciate pe piețele naționale și internaționale, păstrând în același timp caracteristicile oferite de arealul nostru de producție și de soiurile noastre.

Reducerea limitei minime de intensitate a culorii pentru vinurile roșii nu conduce la o scădere a calității. Dimpotrivă, aceasta extinde gama de opțiuni oferite de diferitele soiuri de struguri din areal, facilitând producerea de vinuri mai subtile, mai complexe și mai atractive.

3.   Redefinirea caracteristicilor organoleptice

Descriere:

Se rescriu descrierile organoleptice ale diferitelor tipuri de vin.

Se modifică punctul 2.2 din caietul de sarcini și punctul 4 din documentul unic.

Aceasta este o modificare standard, deoarece adaptează caracteristicile organoleptice astfel încât acestea să poată fi mai bine evaluate prin intermediul analizei senzoriale și nu implică o modificare a produsului. Produsul păstrează caracteristicile și profilul descrise în rubrica referitoare la legătură, care rezultă din interacțiunea dintre factorii de mediu și umani. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

Punerea în aplicare a standardului UNE-EN-ISO 17065 pentru verificarea caietului de sarcini presupune modificarea descrierii organoleptice a vinurilor cu denumire protejată cu scopul de a stabili legătura dintre caracteristicile vinurilor și descriptorii care pot fi evaluați de o comisie de degustare în conformitate cu criteriile prevăzute de standardul UNE-EN-ISO 17025.

4.   Adaptarea practicilor oenologice specifice

Descriere:

| — | Se elimină anumite cerințe oenologice și se mărește rata de transformare a strugurilor roșii în vin, astfel încât producția să nu depășească 74 de litri de vin la 100 de kilograme de struguri; în cazul soiurilor de struguri albi, producția se menține la 70 de litri de vin la 100 de kilograme de struguri. |
| --- | --- |

—

Se elimină anumite cerințe oenologice și se mărește rata de transformare a strugurilor roșii în vin, astfel încât producția să nu depășească 74 de litri de vin la 100 de kilograme de struguri; în cazul soiurilor de struguri albi, producția se menține la 70 de litri de vin la 100 de kilograme de struguri.

| — | Se interzice amestecarea soiurilor de struguri albi și roșii. |
| --- | --- |

—

Se interzice amestecarea soiurilor de struguri albi și roșii.

| — | Se stabilesc limite privind potențialul alcoolic al strugurilor. |
| --- | --- |

—

Se stabilesc limite privind potențialul alcoolic al strugurilor.

| — | Se interzic tehnicile de încălzire pentru forțarea extragerii culorii. |
| --- | --- |

—

Se interzic tehnicile de încălzire pentru forțarea extragerii culorii.

Se modifică punctele 3 și 5 din caietul de sarcini și punctul 5 din documentul unic.

Aceasta este o modificare standard, deoarece nu implică nicio modificare a produsului. Produsul păstrează caracteristicile și profilul descrise în rubrica referitoare la legătură, care rezultă din interacțiunea dintre factorii naturali și umani. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

Ca orice industrie agroalimentară, sectorul vitivinicol a cunoscut evoluții tehnologice în ultimii ani. Aceste evoluții le oferă oenologilor noi instrumente pentru a face vinurile mai atractive, mai sustenabile și mai ecologice. Practicile oenologice prevăzute în caietul de sarcini sunt depășite din multe puncte de vedere și nu țin seama de noile tehnologii oenologice, de noile tipuri de producție sau de noile tipuri de vin cerute în prezent de piețe. Aceste practici oenologice includ fermentarea completă a zaharurilor, stabilirea unor perioade minime de macerare, limitarea temperaturilor de fermentare și limitarea extracției vinului la 70 %, practici ce nu numai că sprijină îmbunătățirea calității vinului, ci și obligă tehnicienii, din multe puncte de vedere, să extragă doar vinul cel mai bun din strugurii din fiecare lot de producție. Având în vedere cele de mai sus, practicile oenologice trebuie să fie orientate spre producția de vin de calitate, astfel încât cunoștințele, experiența și abilitățile fiecărei echipe de tehnicieni să contribuie la punerea în practică a celor mai bune tehnici conforme caracteristicilor vinurilor care beneficiază de denumirea de origine „Almansa”, astfel cum sunt prevăzute în caietul de sarcini.

Mărirea producției de la 70 de litri la 74 de litri la 100 de kilograme de struguri roșii se bazează pe faptul că, atunci când sunt supuse unei presiuni puțin mai mari în prese, unele soiuri din acest areal de producție, cum ar fi Monastrell, Cabernet, Garnacha și Merlot, produc musturi cu o concentrație de polifenoli de o calitate foarte înaltă, care, în conformitate cu normele existente, trebuie aruncate pentru a nu depăși limita stabilită.

Calitatea vinurilor produse din anumite soiuri vizate de DOP „Almansa”, care sunt mai puțin bogate în antocieni și polifenoli, ar fi îmbunătățită prin această creștere de 4 %, rezultând un vin cu o concentrație mai mare a acestor compuși.

În ceea ce privește interzicerea amestecării strugurilor roșii cu struguri albi, scopul este de a se menține expresivitatea și caracterul vinurilor roșii din arealul nostru, concentrația ridicată de culoare, de taninuri și de arome oferită de strugurii noștri roșii fiind o caracteristică fundamentală și distinctivă a denumirii noastre de origine. Prin urmare, se consideră că acest tip de amestec subminează acest caracter și ne îndepărtează de factorul esențial de diferențiere pe care se bazează denumirea noastră de origine, prin eliminarea unuia dintre cele mai importante elemente definitorii.

În ceea ce privește tăria alcoolică potențială a strugurilor, s-a demonstrat, în termeni oenologici, că gradul de maturitate al strugurilor este un factor-cheie pentru producerea vinurilor de calitate. Strugurii care se află sub limitele stabilite la recoltare vor produce vinuri cu calități care nu reflectă adevăratul caracter al denumirii noastre de origine, subminând imaginea și prestigiul acestui areal viticol.

De asemenea, unul dintre obiectivele acestei denumiri de origine este de a distinge vinurile noastre de cele din alte zone. Acest lucru nu ar fi posibil fără a încerca să extragem întregul potențial pe care îl oferă strugurii noștri.

În ceea ce privește tehnicile de încălzire, perioada de macerare a cojii cu mustul este esențială pentru extragerea caracteristicilor fiecărui soi de struguri. Tehnicile utilizate pentru extragerea culorii prin încălzire nu conservă cojile suficient de mult timp pentru a impregna vinurile cu gusturile și aromele obținute prin macerarea tradițională. Acestea produc vinuri de bună calitate, dar care pierd caracterul distinctiv al DOP „Almansa”. Din acest motiv, se interzic aceste tehnici.

5.   Adăugarea unui nou soi/unor noi soiuri de struguri de vinificație

Descriere:

Se adăugă două soiuri noi: Macabeo la categoria soiuri albe și Cabernet Franc la categoria soiuri roșii.

Se modifică punctul 6 din caietul de sarcini. Documentul unic nu este afectat, deoarece acestea se adăugă ca soiuri secundare.

Aceasta este o modificare standard care are ca rezultat producerea acelorași tipuri de vin cu aceleași caracteristici și același profil ca cele descrise în rubrica referitoare la legătură, care derivă din interacțiunea dintre factorii naturali și umani. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

Aceste soiuri sunt deja plantate în arealul de producție al DOP „Almansa”, producând vinuri care păstrează caracteristicile prevăzute în caietul de sarcini pentru vinurile cu această denumire de origine, iar includerea lor este justificată de cererea actuală a pieței.

6.   Reformularea condițiilor suplimentare (etichetare)

Descriere:

Se modifică procentul unui soi necesar pentru a se menționa numai soiul respectiv. De asemenea, se elimină două mențiuni tradiționale („Superior” și „Rancio”).

Se modifică punctul 8 din caietul de sarcini și punctul 9 din documentul unic.

Aceasta este o modificare standard, deoarece constituie o actualizare a legislației și o adaptare la cerințele aplicabile. Această modificare permite producerea acelorași tipuri de vin, cu aceleași caracteristici ca cele ale produsului cu denumire protejată. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

La primul paragraf, procentul unui anumit soi de viță-de-vie necesar pentru a se menționa numai soiul respectiv se înlocuiește cu 85 %. Prin urmare, procentajul se aliniază la legislația aplicabilă [articolul 50 alineatul (1) litera (a) punctul (i) din Regulamentul delegat (UE) 2019/33]. La al treilea paragraf, se elimină două mențiuni tradiționale, deoarece nu sunt utilizate.

7.   Actualizarea organismelor de certificare și a legislației în vigoare

Descriere:

Se actualizează lista organismelor de control aprobate și trimiterea la reglementările UE în vigoare.

Se modifică punctele 8 și 9 din caietul de sarcini, însă documentul unic nu este afectat.

Aceasta este o modificare standard, deoarece constituie o actualizare a listei organismelor de certificare și a legislației în vigoare. Prin urmare, această modificare nu se încadrează în niciuna dintre categoriile prevăzute la articolul 14 alineatul (1) din Regulamentul (UE) 2019/33.

Motivul:

Aceste informații trebuiau să fie actualizate.

DOCUMENT UNIC

1.   Denumirea (denumirile)

Almansa

2.   Tip de indicație geografică

DOP – Denumire de origine protejată

3.   Categoriile de produse vitivinicole

| 1. | Vin |
| --- | --- |

1.

Vin

| 5. | Vin spumant de calitate |
| --- | --- |

5.

Vin spumant de calitate

4.   Descrierea vinului (vinurilor)

1.   Vinuri albe și roze seci

DESCRIERE TEXTUALĂ CONCISĂ

Vinurile albe sunt lejere, au o tărie alcoolică moderată și variază de la un galben mai pal la un galben mai auriu. Notele fructate domină, dar se pot combina cu arome lemnoase și de prăjit. Aciditate bună, gust proaspăt și fructat. Poate apărea un ușor gust lemnos și de prăjit.

Vinurile roze au o culoare care variază între rozul căpșunii și cel al zmeurei sau al somonului. Ele sunt proaspete, lejere și au o aciditate medie. Gustul lor este vesel și fructat.

| * | Tăria alcoolică totală maximă se încadrează în limitele legale prevăzute în legislația UE aplicabilă. |
| --- | --- |

*

CARACTERISTICILE ANALITICE GENERALE

Tăria alcoolică totală maximă (în % volum):

—

Tăria alcoolică dobândită minimă (în % volum):

11,5

Aciditatea totală minimă:

4 grame pe litru, exprimată în acid tartric

Aciditatea volatilă maximă (în miliechivalenți pe litru):

10

Cantitatea totală maximă de dioxid de sulf (în miligrame pe litru):

180

2.   Vinuri albe, roze și roșii demiseci, demidulci și dulci

DESCRIERE TEXTUALĂ CONCISĂ

În ceea ce privește aspectul și parfumul, ele seamănă cu vinurile seci obținute din același soi.

În ceea ce privește gustul, acesta este echilibrat din perspectiva tăriei alcoolice, a acidității și a conținutului de zahăr rezidual.

| * | Tăria alcoolică totală maximă se încadrează în limitele legale prevăzute în legislația UE aplicabilă. |
| --- | --- |

*

| * | Cantitatea totală maximă de dioxid de sulf: 180 mg/l, în cazul în care conținutul total de zahăr depășește 5 g/l exprimat ca fructoză plus glucoză și limita prevăzută de legislație, în cazul în care conținutul total de zahăr este mai mic de 5 g/l exprimat ca fructoză plus glucoză. |
| --- | --- |

*

CARACTERISTICILE ANALITICE GENERALE

Tăria alcoolică totală maximă (în % volum):

—

Tăria alcoolică dobândită minimă (în % volum):

9

Aciditatea totală minimă:

3 grame pe litru, exprimată în acid tartric

Aciditatea volatilă maximă (în miliechivalenți pe litru):

16,7

Cantitatea totală maximă de dioxid de sulf (în miligrame pe litru):

—

3.   Vin roșu sec

DESCRIERE TEXTUALĂ CONCISĂ

Acestea pot varia de la o intensitate medie a culorii la una ridicată, cu nuanțe variind de la roșu la violet, purpuriu, grena, cireșiu sau rubiniu și pot prezenta tonuri de roșu-cărămiziu.

Intensitate medie spre ridicată, cu arome proaspete, permițând în același timp prezența aromelor lemnoase și de prăjit.

De intensitate medie spre ridicată, echilibrate și structurate, aceste vinuri pot avea un gust lemnos caracteristic, cu note de prăjit.

| * | Tăria alcoolică totală maximă se încadrează în limitele legale prevăzute în legislația UE aplicabilă. |
| --- | --- |

*

CARACTERISTICILE ANALITICE GENERALE

Tăria alcoolică totală maximă (în % volum):

—

Tăria alcoolică dobândită minimă (în % volum):

12

Aciditatea totală minimă:

4 grame pe litru, exprimată în acid tartric

Aciditatea volatilă maximă (în miliechivalenți pe litru):

11,7

Cantitatea totală maximă de dioxid de sulf (în miligrame pe litru):

150

4.   Vin spumant de calitate

DESCRIERE TEXTUALĂ CONCISĂ

Bule fine și persistente pentru vinurile albe care variază de la nuanțe deschise la nuanțe aurii și strălucitoare, pentru vinurile roze care variază de la nuanțe roze la cele de culoarea țiglei. Aromele sunt curate și fructate. Vinurile „Reserva” au arome intense. Gust echilibrat, cu o structură lejeră.

| * | Tăria alcoolică totală maximă se încadrează în limitele legale prevăzute în legislația UE aplicabilă. |
| --- | --- |

*

CARACTERISTICILE ANALITICE GENERALE

Tăria alcoolică totală maximă (în % volum):

—

Tăria alcoolică dobândită minimă (în % volum):

10

Aciditatea totală minimă:

3,5 grame pe litru, exprimată în acid tartric

Aciditatea volatilă maximă (în miliechivalenți pe litru):

13,3

Cantitatea totală maximă de dioxid de sulf (în miligrame pe litru):

185

5.   Practici oenologice

5.1.   
  Practici oenologice specifice

Practica enologică specifică

La extragerea mustului sau a vinului și la separarea acestuia de tescovină, trebuie aplicată presiunea corectă pentru a se asigura că producția nu depășește 74 de litri de vin la 100 de kilograme de struguri roșii și 70 de litri de vin la 100 de kilograme de struguri albi.

Pentru producerea vinurilor roșii, timpul minim de macerare este de 48 de ore.

Nu este permisă amestecarea soiurilor albe cu cele roșii.

Recipientele din lemn utilizate în procesul de învechire trebuie să fie fabricate din stejar și să aibă o capacitate care să respecte limitele de volum stabilite de legislația în vigoare pentru utilizarea anumitor mențiuni tradiționale.

Învechire în butoaie.

5.2.   
  Producții maxime

Soiuri albe conduse „en goblet”

7 860 de kilograme de struguri la hectar

55 de hectolitri la hectar

Soiuri roșii conduse „en goblet”

6 430 de kilograme de struguri la hectar

47,58 hectolitri la hectar

Soiuri albe pe spalier

11 430 de kilograme de struguri la hectar

80 de hectolitri la hectar

Soiuri roșii pe spalier

10 000 de kilograme de struguri la hectar

74 de hectolitri la hectar

6.   Arealul geografic delimitat

Arealul cuprinde parcelele și subparcelele situate în următoarele comune:

| — | Almansa; |
| --- | --- |

—

Almansa;

| — | Alpera; |
| --- | --- |

—

Alpera;

| — | Bonete; |
| --- | --- |

—

Bonete;

| — | Corral Rubio; |
| --- | --- |

—

Corral Rubio;

| — | Higueruela; |
| --- | --- |

—

Higueruela;

| — | Hoya Gonzalo; |
| --- | --- |

—

Hoya Gonzalo;

| — | Pétrola; |
| --- | --- |

—

Pétrola;

| — | Chinchilla: zona delimitată prin linia secundară AB-402 (care leagă Horna de Venta de Alhama), învecinată pe o parte cu comunele Pétrola și Corral Rubio, iar pe cealaltă parte, cu comunele Bonete, Higueruela și Hoya Gonzalo. |
| --- | --- |

—

Chinchilla: zona delimitată prin linia secundară AB-402 (care leagă Horna de Venta de Alhama), învecinată pe o parte cu comunele Pétrola și Corral Rubio, iar pe cealaltă parte, cu comunele Bonete, Higueruela și Hoya Gonzalo.

7.   Soiul/soiurile de struguri de vin principal/principale

GARNACHA TINTORERA

MONASTRELL

VERDEJO

8.   Descrierea legăturii (legăturilor)

8.1.   
  Vin

Arealul de producție al denumirii de origine „Almansa” este situat într-o zonă de tranziție climatică. Plantațiile viticole se situează pe câmpii, caracterizate de soluri permeabile, bogate în calcar și sărace în substanțe nutritive. Precipitațiile medii sunt scăzute, la 250 mm/an. Cantitatea redusă de precipitații, permeabilitatea solurilor și producția scăzută permit obținerea unor vinuri cu o aromă și o intensitate cromatică foarte puternice.

8.2.   
  Vin spumant de calitate

Temperaturile extreme și bogăția solurilor calcaroase permit cultivarea soiurilor autorizate, ceea ce conferă vinurilor corpolență și echilibru. De asemenea, lipsa precipitațiilor și orele de soare generează o tărie alcoolică naturală care permite producerea de vinuri cu nivelurile de tărie alcoolică stabilite. Pentru producerea vinurilor spumante, vinurile menționate la paragraful anterior sunt utilizate ca vin de bază, astfel încât descrierea legăturii din cazul lor se aplică și în cazul vinurilor spumante.

9.   Alte condițiile esențiale (ambalarea, etichetarea, alte cerințe)

Cadrul juridic:

În legislația națională

Tipul de condiție suplimentară:

Dispoziții suplimentare referitoare la etichetare

Descrierea condiției:

Pentru a utiliza mențiunea unui soi de viță-de-vie precis și unic, este necesar ca minimum 85 % din struguri să fie produși de soiul respectiv și ca acest fapt să fie consemnat în registrele pentru vinuri.

Link către caietul de sarcini al produsului

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

---

(1)  JO L 9, 11.1.2019, p. 2.

---